Bølgeenergianlægget Wave Star, der tidligere har ligget ved Hanstholm, skal nu hugges op. Anlægget for nylig blev flyttet fra Hanstholm til Grenaa for at blive skrottet, skriver TV Midt-Vest. For et par måneder siden fik Wave Star ellers tilsagn om 20 millioner euro fra EUs forsknings- og innovationsprogram Horizon 2020, men kravet for at få pengene udbetalt var en større egenbetaling, og den opgave har folkene bag anlægget altså ikke kunnet løfte, skriver TV Midt-Vest. Derfor bliver maskinen nu hugget op, og det skal ske i Grenaa. - Man kan sige, at den har tjent sit formål med at bevise, at man kan producere energi fra bølgerne. Den kunne stå i mange år i vandet endnu uden at tage skade, men vi kan ikke bruge flere penge på den nu, siger administrerende direktør i Wave Star, Laurent Marquis til Energy Supply.

Referat:
Bølgeanlægget, Wave Star, kunne ikke skaffe penge nok til at fortsætte forsøget, derfor bliver det nu skrottet.